باسم الله
زرياب لبستي البركاطة ديالك
زرياب
يالله را تعطلتي را المدرسة تعطلنا على المدرسة يالله
هاد الخيوط حمقوني تخبلو كاملين
بلاتي دابا باسيدو هو للي غادي يعدليك هاد الخيوط و من بعد دعمهوم بيديك صافي
إيوا للي شافك هايدا المكي يقول خاصك باقي غير نعملو ليك شي قبة خضراء هايدة و نزوروك و نتبركو بيك بحال شي ولي صالح
و للي شاف الفعايل ديالك يطير عليك هايدة و يعمل ليك شي تجييفة بلا ما يفطن
صباح الخير أمراتي الغزالة
آه
غير بشوية باش ماتخلعيش لينا العايل
مابقيتش كانتخلع منها
ياك الحبيب دابا حتى أنت كاتحاما مع باسيدو عليا واخا فيك
وا مشي أسيدي دي العايل للمدرسة لا يتخلع مسكين و رجع عاد نتحاسب أنا وياك
نفس الكاسيطة كاتعاود كل نهار
- خايلاه المكي شنو كاتبركم - ما قلت والو
إيوا بقا تقليلي فالسم زيد زيد قليلي فالسم
ما تنساش دوز عند مول الحوت تجيبلي الشرن و دوز عند الخضار جيبلي شي حاجة ديال البادنجان و الخيار
أسمية أختي الله يهديك واش ضروري تدي الطاس و يدو ديال الخبار
آييه ألالة ماشي ناكلو الشرن و داك البادنجان ماشي نعمل بيه زعلوك و الخيار باش نعمل بيه شلاضة
يالله وا مشي قولها للآخرين بسالات
شوف بطرس
حشومة تقول بطرس حافية هادا راه باباك
- عمي المكي صباح الخير - صباح الخير أبني عاد راجع
- عاد
زوزو صباح الخير
- سميتي زرياب - عارف أنا للي سميتك أولا ما غاتسلمش عليا
هاك
عنقني
عمي المكي تصبح على خير بغيت نقول ليك نهارك مبروك
بالسلامة أبني الله يعاونك آمين
شنو هادشي عملتي ماشي حشومة هادا راه باباك
وا هو كايقولي زوزو واش أنا سميتي زوزو
آجي آجي
العزيزة صباح الخير صباح الخير لقيتيني كانتسناك دخل دخل
جلس
مال العزيز ديال العزيزة ساهي و بالو مابقاشي معانا فالكوزينة
والو آلعزيزة غير
فاتن كاتسالني بزاف ديال الشهور ديال النفقة
هاكي أوعدي
خبع
تجي يماك تشوفها
زرياب مابقيتش كانشوفو حيت مابقاش يبغي يسلم عليا
عرفتي العزيزة وليت كانحشم نشوف فيه ما غانقدرش حتى نشريلو شي لعبة ولا شي حاجة باش يفرح
شوف
ها هي من عند العزيزة ديالك شبر و قول العزيزة ديالك ما كاتفكرش فيك قبط قبط
شبر الورقة ديالك مونساك أنا كانهضر العزيزة على فلوس صحاحين
وا بلا مانحلف و الله حتى تقبطها شفتي هادي هي للي ماشي تجيب ليك واحد الرزيق
- جيتي ألحبيب - صباح الخير ماما - صباح الخير القنديل دماماك
- عاد دخلتي - عاد جبرتيني غا نطلع نتمد عييت
واش غانقول ليك أولدي الله يعفو عليك من هاد الخدمة و تولي حتى أنت كاتنعس بالليل و تعيش معانا فالنهار
- هادش للي عطا الله دعي معايا أماما - الله يفتح عليك بيبان الخير - آمين
مشي الحبيب ترتاح مشي
- بالسلامة - واحد الشوية و يطلعو ليك تفطر - واخا
إيوا و أنا ماتقوليشي صباح الخير
ويلي آيما آري ديك اليد آرا
الله يرضي عليك قلت ليك صباح الخير مع 6 ديال الصباح ملي فيقتيني بالشخير ديالك
- بزاف عليك أنا كانشخر - إيوا هي أنا كدابة
هاد المرة ما غانمشي حتى نسجلك آيما ونعطيك تنغم على الصوت ديال المنشار للي كايبات عند ودني
إيوا أنا بعدا كانعس همك أنتي للي كاتبات عساسة على الناس وهوما ناعسين
- سلمان أنتي للي غادي تفيقو بوحدك للي كاتعرف لهداك العايل - صافي
- أمينة وا خايلاه لما آجي عتقني من الصباح وأنا كانعيط ليك - واخا الحبيب أنا ماجيا
عنداك تنسا العايل ويتعطل على المدرسة
صافي كوني هانية